open-index/open-wikipedia-markdown huggingface dataset:
You Shook Me

Το **You Shook Me** είναι μπλουζ τραγούδι του τραγουδιστή Μάντι Γουότερς, το οποίο κυκλοφόρησε το 1962 μέσω της Chess Records.

## Ιστορία του κομματιού
### Ερλ Χούκερ
Η αρχική ηχογράφηση του κομματιού πραγματοποιήθηκε στις 3 Μαΐου 1961 από τον κιθαρίστα Ερλ Χούκερ, σε μία σύνθεση η οποία δεν περιελάμβανε φωνητικά. Η Chief Records που είχε αναλάβει την παραγωγή, ηχογραφούσε όλη την διαδικασία εν αγνοία του καλλιτέχνη, ενώ ο Χούκερ έπαιζε ένα ανέκδοτο και χωρίς ονομασία κομμάτι πριν ξεκινήσει να παίζει τις συνθέσεις του. Ο ιδιοκτήτης της Chief, Μελ Λόντον, επέλεξε τον τίτλο "*Blue Guitar*" για το κομμάτι, το οποίο κυκλοφόρησε σε μορφή σινγκλ μέσω της θυγατρικής του εταιρείας, Age Records. Το σινγκλ έκανε πολύ καλές πωλήσεις και μεγάλος αριθμός μπλουζ καλλιτεχνών του Σικάγου το πρόσθεσαν στο σετ των ζωντανών τους εμφανίσεων.

### Μάντι Γουότερς
Λίγο αργότερα, ο ιδιοκτήτης τςη Chess Records, Λέοναρντ Τσες, πλησίασε τον Λόντον με σκοπό να χρησιμοποιήσει το κομμάτι για δικές του κυκλοφορίες. Ο Λόντον συμφώνησε και ο Γουίλι Ντίξον έγραψε τους στίχους του τραγουδιού, με τον Μάντι Γουότερς να χρησιμοποιεί την ήδη υπάρχουσα μουσική, ηχογραφώντας μόνο τα φωνητικά στις 27 Ιουνίου του 1962.

Οι πωλήσεις του νέου σινγκλ υπήρξαν ικανοποιητικές και ο Τσες επανέλαβε το εγχείρημα με τρία ακόμη τραγούδια του Χούκερ μόλις τρεις μήνες αργότερα. Το κομμάτι κυκλοφόρησε σε μορφή ΕΡ σινγκλ στο Ηνωμένο Βασίλειο από την Pye Records.

### Τζεφ Μπεκ
thumb|140px|''Ο Τζεφ Μπεκ το 1968''
Ο Βρετανός κιθαρίστας Τζεφ Μπεκ διασκεύασε το τραγούδι για το άλμπουμ του "*[[Truth (άλμπουμ)|Truth]]*", το οποίο κυκλοφόρησε τον Αύγουστο του 1968. Στην ηχογράφηση συμμετείχε και ο μπασίστας των Led Zeppelin, Τζον Πωλ Τζόουνς, ο οποίος έπαιξε πλήκτρα.

### Led Zeppelin
Μία ακόμη γνωστή διασκευή του τραγουδιού ήλθε από τους Led Zeppelin, οι οποίοι το ηχογράφησαν για το ομώνυμο άλμπουμ τους. Η συγκεκριμένη εκτέλεση διαρκεί 6 λεπτά και 28 δευτερόλεπτα, υπερδιπλάσιο χρόνο σε σχέση με την αρχική εκδοχή του Μάντι Γουότερς. Ο Τζίμι Πέιτζ χρησιμοποίησε μία Gibson Flying V και το τέμπο έπεσε, ενώ συμπεριλήφθηκαν σόλο κιθάρας, φυσαρμόνικας και πλήκτρων. Παράλληλα, ο τραγουδιστής Ρόμπερτ Πλαντ συμπεριέλαβε τους στίχους "*I have a bird that whistles and I have birds that sings*" από το κομμάτι "*Stones in My Passway*" του Ρόμπερτ Τζόνσον.

### Άλλες διασκευές
Διάφοροι καλλιτέχνες της μπλουζ και ροκ μουσικής σκηνής ηχογράφησαν το "*You Shook Me*", μεταξύ των οποίων οι Blues Band, Γουίλι Ντίξον, Έτα Τζέιμς, B. B. King, Τζορτζ Λιντς, Άρτιμους Πάιλ, Μικ Τέιλορ και Μπράιαν Άνταμς.

## Παραπομπές


## Πηγές
* You Shook Me - Muddy Waters | Song Info | AllMusic
* You Shook Me by Led Zeppelin Songfacts

## Εξωτερικοί σύνδεσμοι
* Blue Guitar - Earl Hooker - YouTube
* Muddy Waters ~ You Shook Me - YouTube
* Led Zeppelin - You Shook Me - YouTube
* Jeff Beck - You Shook Me - YouTube
* YOU SHOOK ME TAB by Led Zeppelin @ Ultimate-Guitar.Com
* MUDDY WATERS LYRICS - You Shook Me - A-Z Lyrics
* You Shook Me Guitar Tab by Muddy Waters (Guitar Tab – 171758)

Κατηγορία:Τραγούδια του Muddy Waters
Κατηγορία:Τραγούδια των Led Zeppelin
Κατηγορία:Τραγούδια του 1962
Άλκιμος ο Κυζικινός

Ο **Άλκιμος ο Κυζικινός** (2ος αιώνας π.Χ.) ήταν αρχαίος Έλληνας αθλητής με καταγωγή από την Κύζικο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 159ους (144 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κυζικηνοί ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (2ος αιώνας π.Χ.)
Κατάλογος έργων της Sammlung Oskar Reinhart «Am Römerholz»

Η σελίδα αυτή περιέχει εικονογραφημένο κατάλογο έργων της Sammlung Oskar Reinhart «Am Römerholz» του Βίντερτουρ.

Κατηγορία:Κατάλογοι έργων τέχνης ανά μουσείο
HQM Sachsenring GmbH

Η **HQM Sachsenring CmbH** είναι κατασκευαστική εταιρεία όπου ασχολείται με την κατασκευή αμαξωμάτων και επιπλέον εξαρτημάτων για το εξωτερικό του εκάστοτε αυτοκίνητου. Η φυσική της έδρα είναι στο Τσβίκαου της πρώην Ανατολικής Γερμανίας, στην περιοχή της Σαξονίας. Η αρχική της ονομασία έως και το 1990 ήταν **VEB Sachsenring**, επηρεασμένη από τη γνωστή πίστα αγώνων του Ζάχσενρινγκ. 

Η εταιρεία είχε μείνει γνωστή για την κατασκευή και παραγωγή των δικών της οχημάτων, εκ των οποίων και αυτό του Trabant. Το 2003 υπέστη χρεωκοπία και το 2006 έρχεται υπο την κατοχή της HQM που εδρεύει στην Λειψία. Χαρακτηριστική είναι η σημασία της και στα σύγχρονα χρόνια, όπου έχει άμεση συνεργασία με τον Όμιλο της Volkswagen για την κατασκευή εξαρτημάτων προς τα μοντέλα του Volkswagen Golf και Volkswagen Passat.

## Ιστορικά στοιχεία
[thumb|left|230px|Τα οχήματα [Trabant μετά την συναρμολόγηση τους (Ιανουάριος 1958).]]

Ως VEB Sachsenring είχε μεγάλη σημασία από τα μέσα του 20ού αιώνα, λόγω των λίγων αυτοκινητοβιομηχανιών που υπήρχαν στην Ανατολική Γερμανία. Αρχικά, αποτελούσε ως ένα από τρία εργοστασιακά παραρτήματα της Auto-Union και μέχρι το 1949 ήταν υπό την κατοχή της Σοβιετικής Ένωσης όπου και τα παρέδωσε προς τις Ανατολικογερμανικές δυνάμεις.

Είχε αποτελέσει έναν από τους «πυλώνες» της εξέλιξης που είχε γίνει κατά την μεταπολεμική περίοδο στη χώρα με την αρχική παραγωγή απλών και πολυτελών για εκείνη την εποχή, οχημάτων και η προτίμηση ήταν μεγαλύτερη από αυτή των προϊόντων της τότε Δυτικής Γερμανίας.

## Φωτογραφικό υλικό
### Τα ιστορικά της μοντέλα ως αυτοκινητοβιομηχανία

Αρχείο:AWZ P70.jpg|AWZ P70 Zwickau (μορφή Coupe)
Αρχείο:P240 Sachsenring.JPG|P240 Sachsenring
Αρχείο:Umgebinde Obere Mühlwiese 5 Großschönau (7).jpg|Trabant
Αρχείο:10. IFA-Oldtimertreffen im Ernst-Grube Werk Werdau 2007 - img 0382 - Flickr - ReneS.jpg|IFA H3A


### Επιπλέον υλικό

Αρχείο:Bundesarchiv Bild 183-1990-0315-006, Zwickau, Trabi ade.jpg
Αρχείο:Bundesarchiv Bild 183-1990-1205-001, Zwickau, Trabant, Endmontage.jpg
Αρχείο:Bundesarchiv Bild 183-1990-1129-303, Sachsenringwerke Zwickau.jpg
Αρχείο:Bundesarchiv Bild 183-1990-0926-033, Zwickau, Helmut Kohl bei Grundsteinlegung für VW-Werk.jpg


## Παραπομπές


Κατηγορία:Λαοκρατική Δημοκρατία της Γερμανίας
Κατηγορία:Γερμανικές αυτοκινητοβιομηχανίες
Ουενκουάν (Τσονγκίνγκ)

Το **Ουενκουάν **(απλοποιημένα Κινέζικα: 温泉, παραδοσιακά κινέζικα: 溫泉, πινγίν:Wēnquán, κυριολεκτικά "θερμές πηγές") είναι μια πόλη στην κομητεία Κάι στο βορειοανατολικό μέρος του δήμου Τσονγκίνγκ, στην λαϊκή Δημοκρατία της Κίνας, που βρίσκεται πάνω από 270 χιλιόμετρα (170 μίλια) βορειοδυτικά της Τσονγκτσίνγκ. Από το 2011, έχει τρεις κατοικημένες κοινότητες (社区) και 11 χωριά που βρίσκονται υπό τη διαχείρισή της. Το υψόμετρο είναι 225 μέτρα (738 πόδια).

## Παραπομπές


Κατηγορία:Πόλεις της Κίνας
Κατάλογος έργων του Frans Hals Museum

Η σελίδα αυτή περιέχει εικονογραφημένο κατάλογο έργων του Frans Hals Museum του Χάαρλεμ

## Έργα [[Φρανς Χαλς]]
 

## Έργα άλλων ζωγράφων

Κατηγορία:Κατάλογοι έργων τέχνης ανά μουσείο
Ταρζάν

Ο ***Ταρζάν*** (ή και *Βασιλιάς της Ζούγκλας*) είναι φανταστικός χαρακτήρας και κεντρικός ήρωας του μυθιστορήματος του συγγραφέα Έντγκαρ Ράις Μπάροουζ με τίτλο *Tarzan of the Apes* (*Ο Ταρζάν των Πιθήκων*) το οποίο κυκλοφόρησε το 1912 σε εφημερίδες και το 1914 ως βιβλίο. Η ιστορία ξεκίνησε ως νουβέλα, αλλά μετά την επιτυχία που σημείωσε, δημιουργήθηκε μια ολόκληρη σειρά υπό τον τίτλο *Tarzan*.

## Πλοκή

Μόνος επιζώντας έπειτα από το ναυάγιο ενός πλοίου κατά το έτος 1888 στις ακτές της Αφρικής και μετά το θάνατο των αριστοκρατικής καταγωγής γονέων του (John και Alice Rutherford Clayton II), το βρέφος John Clayton III (που φέρει τίτλο ευγενείας-λόρδος) «υιοθετείται» από έναν θηλυκό πίθηκο με το όνομα «Κάλα» η οποία τον ανατρέφει και έτσι εντάσσεται στην υπόλοιπη αγέλη. Τα ιδιαίτερα χαρακτηριστικά του, η ανώτερη ευφυΐα και οι αθλητικές του ικανότητες, του επιτρέπουν να ξεχωρίσει από τα άλλα αρσενικά μέλη του κοπαδιού και σύντομα αναλαμβάνει την αρχηγία τους. Τον ονομάζουν, μάλιστα, «Tarzan», που, στην πρωτόγονη διάλεκτό τους, σημαίνει «λευκό δέρμα». Η επαφή του, όμως, με κάποιους ανθρώπους που φτάνουν στην περιοχή του, μεταξύ των οποίων και η μετέπειτα σύντροφός του, Τζέιν (Jane Porter), τον οδηγεί στο συμπέρασμα ότι η θέση του είναι κάπου αλλού.

## Μεταφορά
Ο ήρωας του Μπάροουζ γνώρισε πολλές εναλλακτικές παρουσιάσεις, είτε ως κινηματογραφική ταινία (με βασικό πρωταγωνιστή τον Ολυμπιονίκη της κολύμβησης Τζόνι Βαϊσμίλερ), σαν τηλεοπτική σειρά με το ρόλο να ενσαρκώνεται από τον ηθοποιό Ρον Έλι, ακόμη και ως εικονογραφημένο περιοδικό.

## Παραπομπές


## Εξωτερικοί σύνδεσμοι
* 

Κατηγορία:Σειρές βιβλίων
Κατηγορία:Βρετανοί χαρακτήρες κόμικς

Κατηγορία:Χαρακτήρες κόμικς που δημιουργήθηκαν το 1929
Χουάν Μιγέλ Λόπε Μπλανκ

Ο **Χουάν Μιγέλ Λόπε Μπλανκ** (Juan Miguel Lope Blanch, Μαδρίτη, 1927 - Πόλη του Μεξικού, 2002) ήταν Ισπανομεξικανός γλωσσολόγος και φιλόλογος. Πραγματοποίησε πολλές μελέτες σχετικά με την κοινωνιογλωσσολογία και διαλεκτολογία της ισπανικής γλώσσας στο Μεξικό σε επίπεδο συγχρονίας και διαχρονίας.

## Βιογραφία και έργο
Σπούδασε στο Πανεπιστήμιο Κομπλουτένσε της Μαδρίτης και στο Διεθνές Πανεπιστήμιο Μενέντεθ Πελάγιο του Σανταντέρ υπό τους Ραφαέλ Λαπέσα και Ντάμασο Αλόνσο. Με την υποστήριξη του Ανωτάτου Συμβουλίου Επιστημονικών Ερευνών, μετακόμισε στο Μεξικό με σκοπό να επανεκδόσει το *[[Περιοδικό Ισπανικής Φιλολογίας]]*. Εκεί δίδαξε στο Αυτόνομο Πανεπιστήμιο του Μεξικού όπου έλαβε το διδακτορικό του δίπλωμα στην Ισπανική Φιλολογία το 1962. Παράλληλα με τη διδασκαλία, στην οποία αφιέρωσε πέντε δεκαετίες λειτουργώντας ως σημείο αναφοράς για πολλούς Μεξικανούς γλωσσολόγους και φιλόλογους, προώθησε τις γλωσσολογικές και φιλολογικές μελέτες στο Μεξικό με την ίδρυση ιδρυμάτων όπως του Κέντρου Ισπανικής Γλωσσολογίας και τη συμμετοχή και διεύθυνση μελετών γύρω από τη διαλεκτολογία (*Γλωσσολογικός άτλαντας του Μεξικού*).

## Παραπομπές


## Εξωτερικοί σύνδεσμοι
* Νεκρολογία του Χουάν Μιγέλ Λόπε Μπλανκ στην εφημερίδα *[[El País]]*

Κατηγορία:Ισπανοί φιλόλογοι
Κατηγορία:Ισπανοί γλωσσολόγοι
Κατηγορία:Γλωσσολογία της ισπανικής γλώσσας
Κατηγορία:Μεξικανοί ακαδημαϊκοί
Κατηγορία:Ισπανοί ακαδημαϊκοί
Χοσέ Μανουέλ Μπλέκουα

Ο **Χοσέ Μανουέλ Μπλέκουα Περδίθες** (*José Manuel Blecua Perdices*, 1939) είναι Ισπανός φιλόλογος και γλωσσολόγος, μέλος από το 2006 και πρόεδρος μεταξύ 2010 και 2014 της Βασιλικής Ακαδημίας της Ισπανίας αντικαθιστώντας τον Μπίκτορ Γκαρθία ντε λα Κόντσα. Είναι γιος του ομώνυμου φιλόλογου Χοσέ Μανουέλ Μπλέκουα Τεϊσέιρο.

## Βιογραφία και έργο
Γεννήθηκε στη Σαραγόσα. Πατέρας του ήταν ο φιλόλογος Χοσέ Μανουέλ Μπλέκουα Τεϊχέιρο, πανεπιστημιακός και ακαδημαϊκός. Εργάστηκε στη δευτεροβάθμια εκπαίδευση και ως καθηγητής στο Αυτόνομο Πανεπιστήμιο της Βαρκελώνης, αλλά και ως ακαδημαϊκός διευθυντής του Ινστιτούτου Θερβάντες. Είναι πρόεδρος του *Ιδρύματος Fundéu* και υπεύθυνος της οργάνωσης της τετρακοσιοστής επετείου της έκδοσης του *[[Δον Κιχώτης|Δον Κιχώτη]]*. Έχει εργαστεί πάνω στην ισπανική και καταλανική λεξικογραφία, την ιστορία της γλωσσολογίας, την εφαρμογή των νέων τεχνολογιών στη γλωσσολογία και τη διδασκαλία της ισπανικής ως ξένη γλώσσα.

### Έργα
* *Atlas de la literatura española*, εκδ. Jover, Βαρκελώνη 1972
* *Lingüítica y significación*, εκδ. Salvat, Βαρκελώνη 1973
* *Gramática española*, εκδ. Ariel, Βαρκελώνη 1979
* *Qué es hablar*., εκδ. Salvat, Βαρκελώνη 1982
* *Literatura española*, SA de Promoción y Ediciones, Μαδρίτη 1988
* *Diccionari avançat de sinònims i antònims de la llengua catalana*, 7η έκδ. (ως επιμελητής), Bibliograf, Βαρκελώνη 1997
* *Estudios de grafemática en el dominio hispánico* (ως επιμελητής), Universidad de Salamanca / Instituto Caro y Cuervo, 1998
* *Diccionario general de sinónimos y antónimos* (ως επιμελητής), VOX Universidad, Βαρκελώνη 1999. 

## Παραπομπές


Κατηγορία:Ισπανοί φιλόλογοι
Κατηγορία:Ισπανοί γλωσσολόγοι
Κατηγορία:Γλωσσολογία της ισπανικής γλώσσας
Κατηγορία:Πρόεδροι της Βασιλικής Ισπανικής Ακαδημίας
Βίνσεντ Μάθιους

Ο **Βίνσεντ Μάθιους** (*Vincent "Vince" Edward Matthews*, 16 Δεκεμβρίου 1947) είναι Αμερικανός πρώην δρομέας, νικητής δύο χρυσών μεταλλίων στους Ολυμπιακούς Αγώνες του 1968 και στους Ολυμπιακούς Αγώνες του 1972.

Ήταν μέλος της αμερικανικής ομάδας, μαζί με τους Λι Έβανς, Ρον Φρίμαν και Λάρι Τζέιμς, που στις 20 Οκτωβρίου του 1968 επωφελούμενοι από το υψόμετρο κατέρριψαν στην Πόλη του Μεξικού το παγκόσμιο ρεκόρ στα 4x400 μέτρα σκυταλοδρομία με χρόνο 2.56.16. 

Το 1972, λίγο μετά την απονομή των 400 μέτρων, ο Βινς Μάθιους μαζί με τον Γουέιν Κόλετ, αποκλείστηκαν για τη συμπεριφορά τους στο βάθρο.

Το 2011, ο Βινς Μάθιους εντάχθηκε στο Hall of Fame στίβου των Η.Π.Α.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αθλητές του στίβου
Χρήστος Σιανίδης

Ο **Χρήστος Σιανίδης** (Καβακλί, 1911 – Κομοτηνή, 6 Ιανουαρίου 1994) ήταν Έλληνας δικηγόρος και πολιτικός που εκλέχτηκε βουλευτής με την ΕΡΕ και τη Νέα Δημοκρατία.

## Βιογραφία
### Σπουδές και δικηγορία
Γεννήθηκε στο Καβακλί της Ανατολικής Ρωμυλίας το 1911. Ο πατέρας του, Νικόλαος, ήταν δήμαρχος Καβακλίου πριν την έλευση των προσφύγων στην Ελλάδα.  Ο Σιανίδης εγκαταστάθηκε στη Θράκη ως πρόσφυγας σε νεαρή ηλικία και ορφανός από πατέρα. Παρά τις δυσκολίες κατάφερε να σπουδάσει Νομικά και Οικονομικές Επιστήμες στο Πανεπιστήμιο Αθηνών. Στη συνέχεια έκανε και μεταπτυχιακές σπουδές στο Πανεπιστήμιο του Παρισιού. 

Άσκησε το δικηγορικό λειτούργημα ως τη συνταξιοδότησή του, το 1984.  Υπήρξε μάχιμος δικηγόρος στην Κομοτηνή και στην περιφέρεια του Εφετείου Θράκης.  Απεβίωσε σε ηλικία 83 ετών στις 6 Ιανουαρίου 1994.

### Πολιτική σταδιοδρομία
Ο Σιανίδης εξελέγη για πρώτη φορά βουλευτής Ξάνθης - Ροδόπης με την ΕΡΕ το στις εκλογές του 1956 και επανεξελέγη βουλευτής Ροδόπης στις εκλογές του 1958, τις εκλογές του 1961 και τις εκλογές του 1963. Μεταπολιτευτικά εξελέγη ξανά βουλευτής στις εκλογές του 1974 με τη Νέα Δημοκρατία λαμβάνοντας 6.112 ψήφους. Στο κοινοβουλευτικό του έργο περιλαμβάνονται, μεταξύ άλλων, εισηγήσεις επί διαφόρων νομοθετημάτων, μεταξύ των οποίων και ο Αγροτικός Κώδικας. Πολιτεύτηκε και στις εκλογές του 1977, χωρίς να εκλεγεί βουλευτής παρότι συγκέντρωσε 2.400 σταυρούς.

### Οικογένεια
Παντρεύτηκε την (επίσης πρόσφυγα εξ Ανατολικής Θράκης) Φωφώ Αντωνιάδου , οδοντίατρο, και απέκτησαν μία κόρη, τη Λήδα, γιατρό και έναν γιο, τον Νίκο, δικηγόρο (1958-2012).

## Παραπομπές


## Πηγές
* 

Κατηγορία:Βουλευτές Ξάνθης - Ροδόπης
Κατηγορία:Βουλευτές Ροδόπης
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Λιβάδι Αχαΐας

Το **Λιβάδι** (επίσημα: **Λιβάδιον**) είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Λιβαρτζίου της Δημοτικής Ενότητας Αροανίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Το Λιβάδι απέχει 5,8 χλμ. από τα Τριπόταμα, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 671 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 12 κατοίκους.

## Διοικητική ιστορία
Το Λιβάδι αναγνωρίστηκε ως οικισμός το 1961 και προσαρτήθηκε στην τότε Κοινότητα Λιβαρτζίου. Το 1998 με την εφαρμογή της διοικητικής  διαίρεσης του σχεδίου «Καποδίστριας» ο οικισμός εντάχθηκε στο Δήμο Αροανίας ως τμήμα του Δημοτικού Διαμερίσματος Λιβαρτζίου. Από το 2011 βάσει της διοικητικής μεταρρύθμισης «Καλλικράτης» αποτελεί οικισμό της Τοπικής κοινότητας Λιβαρτζίου του διευρυμένου Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Λιβαδίου Αχαΐας, eetaa.gr. Ανακτήθηκε: 09/03/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Όμπιλιτς

Το **Όμπιλιτς** ( ) ή **Καστριότ** () είναι πόλη και δήμος στο κεντρικό Κοσσυφοπέδιο, που ανήκει στην περιοχή της Πρίστινας. Ο δήμος περιλαμβάνει την πόλη του Όμπιλιτς και 19 χωριά, με συνολικό πληθυσμό περίπου. 21,056 κατοίκων.(2008).

Ο δήμος βρίσκεται αμέσως στα βορειοδυτικά της Πρίστινα , στον κεντρικό δρόμο προς Μιτρόβιτσα. Δημιουργήθηκε το 1989, πριν από το οποίο, αποτελούσε μέρος του Δήμου της Πρίστινα.

## Ονομασία
μικρογραφία|Το εργοστάσιο ενέργειας του Κοσόβου, στο Όμπιλιτς῎
Η ονομασία για την πόλη, *Obilić*, παραπέμπει στον Σέρβο εθνικό ήρωα Μίλος Όμπιλιτς που σύμφωνα με τις σερβικές παραδόσεις σκότωσε τον Οθωμανό σουλτάνο Μουράτ στη μάχη του Κοσσυφοπεδίου (1389). Στα αλβανικά, η πόλη είναι επίσης γνωστή ως Καστριό*τ*, όνομα που εκπονήθηκε το 2001, από το όνομα του Αλβανού εθνικού ήρωα Σκεντέρμπεη (1405-1468).

## Δημογραφικά στοιχεία
Σύμφωνα με την απογραφή του 2011, ο δήμος είχε πληθυσμό 21,548.
Από το 2008 ο δήμος έχει πληθυσμό περίπου 19,500. Η πλειοψηφία -περίπου 15.000- είναι Κοσοβάροι Αλβανοί * (οι μειονότητες περιλαμβάνουν περίπου 2.200 Σέρβους του Κοσσυφοπεδίου, 350 Ρομά, 300 Ασκάλι, 70 σερβοβόσνιους και άλλους).

## Σημειώσεις

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Albawings

Η Albawings είναι Αλβανική αεροπορική εταιρεία με έδρα τα Τίρανα.

## Ιστορία
Albawings ιδρύθηκε το Φεβρουάριο του 2015. Στην Albawings απονεμήθηκε το Πιστοποιητικό Αερομεταφορέα (AOC) από την Αρχή Πολιτικής Αεροπορίας της Αλβανίας στις 4 Φεβρουαρίου 2016. Το πρώτο αεροσκάφος της εταιρείας είναι ένα Boeing 737-500 με την οποία Albawings ξεκίνησε τις δραστηριότητές της.
Στις 11 Δεκεμβρίου 2016, το δεύτερο αεροσκάφος παραδόθηκε από τον Bruce Dickinson. Το μισθωμένο αεροπλάνο ήταν ένα Boeing 737-400. Πήρε το όνομά του από τον  Sir Norman Wisdom.

## Προορισμοί
Αυτή είναι μια λίστα των προορισμών που εξυπηρετούνται από Albawings από το Νοέμβριο του 2016.

**Αλβανία**
* Τίρανα - Tirana International airport **Βάση** 
**Ιταλία**
μικρογραφία|239x239εσ|Albawings Airlines Boeing 737-5K5
* Ανκόνα - Αεροδρόμιο της Ανκόνα-Φαλκονάρα

* Φλωρεντία - Αεροδρόμιο Peretola

* Μιλάνο - αεροδρόμιο Malpensa

* Περούτζια - Αεροδρόμιο San Egidio

* Ρίμινι - Αεροδρόμιο Federico Fellini

* Τρεβίζο - Αεροδρόμιο Treviso

* Βερόνα - Αεροδρόμιο Verona

### συμφωνίες κοινού κωδικού
Η **Albawings** υπέγραψε συμφωνία κοινού κωδικού με την **Blue Panorama Airlines** στις 13 Σεπτεμβρίου 2016.

## Στόλος
μικρογραφία|226x226εσ|ZA-AWA, Boeing 737-500 of Albawings, landing at Ben Gurion International airport.

## Παραπομπές


## Εξωτερικοί σύνδεσμοι
https://archive.today/20161027192051/http://albawings.com/web/

Κατηγορία:Ευρωπαϊκές αεροπορικές εταιρείες
Κλεονίκη Τζοανάκη

Η **Κλεονίκη Τζοανάκη** ήταν Ελληνίδα τραγουδίστρια δημοτικής μουσικής. 

Γεννήθηκε το 1915 στη Χίο, μεγάλωσε στα Αλάτσατα της χερσονήσου της Ερυθραίας (σήμερα Τουρκία). Με τη Μικρασιατική Καταστροφή του 1922, η οικογένειά της εγκαταστάθηκε στη Χίο και αργότερα στη Νέα Ερυθραία Αττικής όπου και έζησε όλη τη ζωή της. 

Γνωστή στον στενό κύκλο των Αλατσατιανών για το πάθος της για το δημοτικό τραγούδι του τόπου καταγωγής της, έγινε πανελλήνια γνωστή μετά από τη συνάντησή της το 1976 με τη Δόμνα Σαμίου. 

Συμμετείχε στους δίσκους LP *Μικρασιάτικα τραγούδια 1* (ΚΣΔΜ Δόμνα Σαμίου - 1984) και *Μικρασιάτικα τραγούδια 2* (ΚΣΔΜ Δόμνα Σαμίου - 1991) με τραγούδια της πατρίδας της.

Ηχογράφησε 4 δίσκους με τραγούδια της περιοχής Ερυθραίας. Συμμετείχε σε πάμπολλες παραγωγές του Λυκείου των Ελληνίδων.
 
Πέθανε το 2005, στην Αθήνα.

## Αναφορές


Κατηγορία:Ελληνίδες τραγουδίστριες
Κατηγορία:Μικρασιατικός Ελληνισμός
Σινόμπου Χασιμότο

Ο **Σινόμπου Χασιμότο** (ιαπωνικά: *橋本 忍*, Χέπμπορν: *Hashimoto Shinobu*, 18 Απριλίου 1918 - 19 Ιουλίου 2018) ήταν Ιάπωνας σκηνοθέτης, σεναριογράφος και παραγωγός ταινιών. Είναι ιδιαίτερα γνωστός για τη συνεργασία του με τον Ιάπωνα σκηνοθέτη Ακίρα Κουροσάβα, με τον οποίον συνεργάστηκε στη συγγραφή σεναρίων, μεταξύ αυτών το *[[Ρασομόν (ταινία)|Ρασομόν]]* (1950) και το *[[Οι Επτά Σαμουράι]]* (1954), με το τελευταίο ίσως να είναι το γνωστότερο σενάριό του, στο οποίο βασίστηκε και η γνωστή αμερικανική ταινία *Και οι 7 ήσαν υπέροχοι* (1960).

Ο Χασιμότο έχει βραβευθεί 16 φορές, παίρνοντας, μεταξύ άλλων, το βραβείο από τα *Blue Ribbon Awards*. Η τελευταία του συμμετοχή στον κινηματογράφο έγινε το 2008, γράφοντας το σενάριο της ταινίας *Watashi wa kai ni naritai*. Στην καριέρα του έγραψε πάνω από 60 σενάρια, ενώ σκηνοθέτησε και 3 ταινίες.

Πέθανε το 2018.

## Παραπομπές


## Εξωτερικοί σύνδεσμοι
* 

Κατηγορία:Ιάπωνες σεναριογράφοι
Αϊσέ Χατούν (σύζυγος του Σελίμ Α΄)

Η **Αϊσέ Χατούν** (Οθ. Τούρκικα:عایشه خاتون) (Τούρκικα: *Ayşe Hatun*, 1476 - 1539) ήταν η δεύτερη σύζυγος του σουλτάνου Σελίμ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Ayşe Hatun Aliyyetü'ş-Şân Hazretleri***

## Βιογραφία
Η Αϊσέ γεννήθηκε το 1476 στο Χανάτο της Κριμαίας. Αρχικά, παντρεύτηκε τον Ηγεμόνα Μαχμούτ, γιο του σουλτάνου Βαγιαζίτ Β΄. Μετά τον θάνατο του Ηγεμόνα Μαχμούτ παντρεύτηκε τον αδελφό του, τον Ηγεμόνα Σελίμ (μελλοντικό Σελίμ Α΄). Ο Σελίμ Α΄ τότε ήταν διοικητής στην Αμάσεια. Ο γάμος αυτός εξασφάλισε στον Σελίμ Α΄ έναν σύμμαχο για την μάχη που έδινε με τα αδέλφια του για τον θρόνο του πατέρα του, καθώς ο πατέρας της Αϊσέ Χατούν ήταν ένας ισχυρός άνθρωπος.

Ήταν μητέρα της Μπεϊχάν Σουλτάν, της Χαφιζέ Σουλτάν και της Σαχ Σουλτάν. Η Αϊσέ Χατούν πέθανε το 1539 στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Φουμίο Χαγιασάκα

Ο **Φουμίο Χαγιασάκα** (ιαπωνικά: *早坂文雄*, Χέπμπορν: *Hayasaka Fumio*, 19 Αυγούστου 1914 – 15 Οκτωβρίου 1955) ήταν Ιάπωνας συνθέτης κλασσικής μουσικής και μουσικής ταινιών, ο οποίος είναι ιδιαίτερα γνωστός για τη συνεργασία του με τον Ακίρα Κουροσάβα. Μερικές ταινίες στις οποίες συνεργάστηκαν ήταν το *[[Ρασομόν (ταινία)|Ρασομόν]]* και το *[[Οι Επτά Σαμουράι|Επτά Σαμουράι]]* (1954). Θεωρούταν και από την εποχή του ένας από τους καλύτερους Ιάπωνες συνθέτες μουσικής ταινιών.

Στην αυτοβιογραφία του ο Κουροσάβα παραδέχτηκε ότι ο Χαγιασάκα άλλαξε τη γνώμη που είχε για τη σχέση μουσικής και ταινίας και ότι από τη συνεργασία τους κατάλαβε ότι η μουσική δεν πρέπει απλά να συνοδεύει το έργο, αλλά να είναι μέρος του έργου.  Οι σχέσεις που ανέπτυξαν ήταν βαθιά καλλιτεχνικές και ο Χαγιασάκα προσέφερε ακόμα και ιδέες για την ταινία. 

## Παραπομπές


; Βιβλιογραφία
*
*

## Εξωτερικοί σύνδεσμοι
* Φουμίο Χαγιασάκα στην Allmusic
* 

Κατηγορία:Κλασικοί συνθέτες του 20ού αιώνα
Κατηγορία:Ιάπωνες συνθέτες μουσικής ταινιών
Μπράινιγκερμπεργκ

Άποψη του Μπρέινιγκμπεργκ|thumb|right|250px
Το **Μπράινιγκερμπεργκ** (γερμανικά: *Breinigerberg*) είναι μια από τις 17 δημοτικές ενότητες του Στόλμπεργκ της περιοχής Άαχεν στην Βόρεια Ρηνανία-Βεστφαλία, Γερμανία. Έχει πληθυσμό 971 κατοίκους σύμφωνα με την απογραφή 2005.
 
Ανατολικά από το Μπρέινιγκμπεργκ βρίσκεται το Δάσος του Στόλμπεργκ, το οποίο είναι μέρος του Φυσικό πάρκο High Fens – Eifel

Κατηγορία:Στόλμπεργκ
Κατηγορία:Βόρεια Ρηνανία-Βεστφαλία
Great Wall Pegasus

Το **Great Wall Pegasus** ήταν μεσαίο SUV αυτοκίνητο που κατασκεύαζε η κινέζικη αυτοκινητοβιομηχανία Great Wall Motors από το 2003 έως και το 2008. Φέρει ομοιότητες με το Great Wall Safe και το Great Wall Sing, ενώ ο αντικαταστάτης του είναι το Great Wall H6, καθώς έχουν κοινά μεταξύ τους χαρακτηριστικά σε θέμα κατηγορίας και μεγέθους. Επίσης, κινείται με τον βενζινοκινητήρα του 491QE, κυβισμού 2.237 κ.εκ. που ήταν και ο ίδιος που χρησιμοποιήθηκε επίσης στο Safe, συνοδευόμενος με το χειροκίνητο κιβώτιο των 5 σχέσεων.

Ως επιπλέον εξοπλισμός, ήταν η τοποθέτηση ABS, τα ηλεκτρικά παράθυρα και τα δισκόφρενα που βρίσκονται και στους τέσσερις τροχούς. Ανάλογα με το σύστημα μετάδοσης της κίνησης, κυκλοφόρησε σε δυο εκδόσεις: την 2WD (πισωκίνητη) και την 4WD (τετρακίνητη).

Μαζί με το Pegasus την ίδια χρονιά κυκλοφόρησε και μια pick-up έκδοση του μοντέλου, υπο την ονομασία **SoCool** (στη Ρωσία ως **Sokol**) και ολοκληρώθηκε το 2010. Ο αντικαταστάτης του SoCool ήταν το Wingle 5.

## Παραπομπές


Pegasus
Κατηγορία:Κινέζικα αυτοκίνητα
Κατηγορία:Αυτοκίνητα SUV
Τζων Γκούντιναφ

Ο **Τζον Μπάνιστερ Γκούντιναφ** (*John Bannister Goodenough*, 25 Ιουλίου 1922 - 25 Ιουνίου 2023) ήταν Αμερικανός φυσικός και επιστήμονας των υλικών. Υπήρξε καθηγητής στο Πανεπιστήμιο του Τέξας στο Όστιν. Έχει κάνει σημαντικές συνεισφορές για την ανάπτυξη της σύγχρονης τεχνολογίας ηλεκτρικών συσσωρευτών. 
Από το 2021 έως το θάνατό του ήταν ο γηραιότερος εν ζωή βραβευμένος με Νόμπελ.

## Επιτεύγματα και καταξίωση
Δημοσίευσε περισσότερες από 500 επιστημονικές εργασίες, 85 κεφάλαια βιβλίων και επισκοπές, και πέντε βιβλία, μεταξύ των οποίων δύο πρωτοποριακά της επιστήμης του. Για τα επιτεύγματά του έλαβε πολλές διακρίσεις, μεταξύ άλλων το βραβείο Von Hippel το 1898, το βραβείο της Ιαπωνίας το 2001 και άλλα.

Απεβίωσε αιωνόβιος στις 25 Ιουνίου 2023.

## Παραπομπές


## Εξωτερικοί σύνδεσμοι
* 

Κατηγορία:Φυσικοί του 20ού αιώνα
Κατηγορία:Αμερικανοί επιστήμονες
Κατηγορία:Αιωνόβιοι
Εουτζέν Κοσέριου

Ο **Εουτζέν Κοσέριου** (*Eugen Coșeriu*, 27 Ιουλίου 1921 - 7 Σεπτεμβρίου 2002), γνωστός και ως **Εουχένιο Κοσέριου** (*Eugenio Coseriu*), ήταν Ρουμάνος γλωσσολόγος και φιλόλογος, μία από τις σημαντικότερες μορφές της ρομανικής φιλολογίας και των Ισπανικών σπουδών στην Ευρώπη του 20ού αιώνα.

## Βιογραφία και έργο
Γεννήθηκε σε ένα μικρό χωριό της τότε Ρουμανίας (σήμερα ανήκει στη Μολδαβία) και, αφότου ολοκλήρωσε τις αρχικές του σπουδές στο Ιάσιο, εξορίστηκε λόγω της σοβιετικής κατοχής της χώρας στην Ιταλία, όπου έλαβε το διδακτορικό του δίπλωμα. Από το 1951 μέχρι το 1958 εργάστηκε στο Πανεπιστήμιο της Δημοκρατίας στην Ουρουγουάη, χώρα όπου πολιτογραφήθηκε καθώς είχε απολέσει την ιδιότητα του πολίτη με τη φυγή του από την κομμουνιστική Ρουμανία. Εξέδωσε στα Ισπανικά στον εκδοτικό οίκο Gredos τα πρώτα και σημαντικότερα έργα του, *Sincronía, diacronía e historia* (1958), *Teoría del lenguaje y lingüística general* (1962), όπου εισηγήθηκε τη διαφοροποίηση μεταξύ του συστήματος, του γλωσσικού προτύπου (langue), και της ομιλίας (parole) εισηγούμενος τροποποιήσεις στη σχετική θεωρία του Σωσσύρ. Το 1963 ανέλαβε την έδρα Ρομανικής Φιλολογίας στο Πανεπιστήμιο του Τύμπιγκεν. Στα εξηκοστά γενέθλιά του εκδόθηκε ο συλλογικός τόμος *Logos semantikos : studia lingüística in honorem Eugenio Coseriu: 1921-1981*.

Έχει ανακηρυχθεί επίτιμος καθηγητής από 40 πανεπιστήμια στον κόσμο. Το αρχείο του, υπό την εποπτεία του καθηγητή Ρομανικών Σπουδών Γιοχάνες Καμπάτεκ, είναι διαθέσιμο στο διαδίκτυο.

## Παραπομπές


## Βιβλιογραφία
* 

## Εξωτερικοί σύνδεσμοι
* Το αρχείο του Εουτζέν Κοσέριου  στο Πανεπιστήμιο του Τύμπιγκεν

Κατηγορία:Ισπανιστές
Κατηγορία:Μολδαβοί
Κατηγορία:Ρουμάνοι
Κατηγορία:Ουρουγουανοί
Κατηγορία:Ρομανιστές
Πέτρος Ταμπούρης

Ο **Πέτρος Ταμπούρης** (Αθήνα, 29 Σεπτεμβρίου 1964) είναι Έλληνας μουσικός, συνθέτης και μουσικολόγος.

## Βιογραφία
Γεννήθηκε το 1964 στην Αθήνα. Ως μουσικός, ηχογράφησε στην ελληνική και ξένη δισκογραφία, με κανονάκι, παραδοσιακά πνευστά, αλλά και ανακατασκευές αρχαίων ελληνικών μουσικών οργάνων. Έχει επιμεληθεί χιλιάδες συλλογές μουσικής με θέμα την ελληνική παραδοσιακή μουσική, το ρεμπέτικο και λαϊκό τραγούδι και κυρίως την παραδοσιακή μουσική απ' όλον τον κόσμο. Συνέθεσε και παρουσίασε έργα με θέμα τη μουσική της αρχαίας Ελλάδας. Παρουσίασε επίσης για πρώτη φορά ανέκδοτη μουσική της βυζαντινής και μεταβυζαντινής περιόδου.

Εκτός από μουσική, έχει σπουδάσει πληροφορική στο Εθνικό Μετσόβιο Πολυτεχνείο.

Τα τελευταία χρόνια ζει και εργάζεται στις Η.Π.Α. 

## Δισκογραφία

## Παραπομπές


Κατηγορία:Έλληνες μουσικοί
Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες μουσικολόγοι
Μορτ Σούμαν

Ο **Moρτ Σούμαν** (αγγλ. *Mort Shuman*, 1936 – 1991) ήταν Αμερικανός τραγουδιστής, πιανίστας και συνθέτης, που έγινε γνωστός για πολλά τραγούδια του στη δεκαετία του 1960.

## Καριέρα

## Ενδεικτική δισκογραφία
* "Imagine.", 1976. - Sales:  = Gold Record.
Certification1GoldCertification1Gold

* "Le Lac Majeur.", 1973.
* "La Splendeur De Rome.", 1974.
* "Imagine"
* "Machines", 1980.

## Παραπομπές


## Εξωτερικοί σύνδεσμοι
 
* ''Mort Shuman Dies'' Obituary in The New York Times, November 4, 1991 (ανακτήθηκε στις 22 Ιανουαρίου 2010)

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί συνθέτες
Κατηγορία:Αμερικανοί πιανίστες
Κατηγορία:Αμερικανοί μουσικοί
Κατηγορία:Αμερικανοί πολωνοεβραϊκής καταγωγής
Κατηγορία:Αμερικανοεβραίοι
Le Métèque

Το τραγούδι ***Le Métèque*** είναι γαλλικό σανσόν του Ζωρζ Μουστακί (1934&#x2013;2013). Το έγραψε το 1969, και ήταν η πρώτη του επιτυχία, φτάνοντας στο νούμερο ένα των γαλλικών τσαρτ για έξι συνεχείς εβδομάδες. Πριν από αυτό ο Μουστακί είχε γράψει επιτυχίες για τραγουδιστές όπως η Εντίθ Πιαφ, κ.α.

Το *Le Métèque* στα γαλλικά είναι υποτιμητική λέξη για τους μετανάστες μεσογειακής προέλευσης.

Διασκευάστηκε και τραγουδήθηκε και από τον Γιώργο Νταλάρα.

Το τραγούδι δόθηκε στη δημοσιότητα από Μουστακί με κείμενο ιταλικό με τη μετάφραση του Μπρούνο Λάουζι. Το τραγούδι ήταν μια μεγάλη επιτυχία στην Ιταλία φτάνοντας την πρώτη θέση στην κατάταξη των πωλήσεων. 

## Παραπομπές


Κατηγορία:Τραγούδια του 1969
Rhombichthys

μικρογραφία|Καλλιτεχνική ανακατασκευή
Το ***Rhombichthys intoccabilis*** είναι εξαφανισμένο κλυπεόμορφο (clupeomorph) που υπήρχε στη Δυτική Όχθη κατά τη διάρκεια της ανώτερης Κρητιδικής περιόδου.

Οι ενήλικες του *R. intoccabilis* είχε πολύ βαθιά, καλυπτόμενη από σκληρές πλάκες κοιλιά. Σε συνδυασμό με το υψηλό, τριγωνικό ραχιαίο πτερύγιο, η κοιλιά έδινε στο ψάρι προφίλ σώματος με σχήμα ρόμβου, εξ ου και η κοινή ονομασία του. Τα νεαρά, αντίθετα, είχαν μια πολύ ρηχή κοιλιά, έχοντας στρογγυλεμένο προφίλ.

## Παραπομπές


Κατηγορία:Προϊστορικά ζώα
Ζιλμπέρ Μπεκώ

Ο **Ζιλμπέρ Μπεκώ** (, 24 Οκτωβρίου 1927 – 18 Δεκεμβρίου 2001) ήταν Γάλλος τραγουδιστής, μουσικός και ηθοποιός.

## Οι μεγαλύτερες επιτυχίες του
* *Mes mains* (1953)
* *Je t’appartiens* (1955)
* *Les marchés de provence* (1957)
* *Et maintenant* (1961)
* *Le jour où la pluie viendra* (1957)
* *Dimanche à Orly* (1963)
* *Au revoir* (1963)
* *Nathalie!* (1964)
* *L’orange* (1964)
* *T’es venu de loin* (1964)
* *Quand il est mort le poete* (1965)
* *Seul sur son étoile* (1966)
* *L’important c’est la rose* (1967)
* *Je reviens te chercher* (1967)
* *Monsieur Winter go home* (1969)
* *La solitude ça n’existe pas* (1970)
* *La maison sous les arbres* (1971)
* *Un peu d’amour et d’amitié* (1972)
* *L’indifférence* (1977)
* *C’est en septembre* (1978)
* *Désirée* (1982)
* *Le retour* (1987)
* *Avec vingt ans de moins* (1989)
* *Fais-moi signe* (1989)
* *Il est à moi (l'Olympia)* (1993)
* *De only you à maintenant* (1995)
* *Ensemble* (1996)
* *Faut faire avec* (1999)
* *Je partirai* (2002)
* *On marche* (2002)
* *C’est quoi le temps* (2005)

## Παραπομπές


Κατηγορία:Γάλλοι τραγουδιστές
Κατηγορία:Γάλλοι μουσικοί
Κατηγορία:Γάλλοι τραγουδοποιοί
Βροντόρνις

Ο **''Βροντόρνις'' (''Brontornis'')** ήταν ένα γένος γιγαντιαίων αρπακτικών πουλιών που ζούσαν στην Παταγονία. Το μόνο είδος που σήμερα γίνεται δεκτό ως έγκυρο είναι το *Β. burmeisteri*. Έχει παραδοσιακά τοποθετηθεί στην οικογένεια Φοροραχίδες (*Phorusrhacidae*) –μια ομάδα αρπακτικών πουλιών που τους δόθηκε το παρατσούκλι «πουλιά του τρόμου» για το μεγάλο μέγεθος και τον επιθετικό τρόπο ζωής τους– πιο συγκεκριμένα ανήκει στην υποοικογένεια *Βροντορνιθίδες* (*Brontornithinae*), η οποία περιλαμβάνει την εξαιρετικά μεγάλα και με βαριά κατασκευή πουλιά του τρόμου.

Είναι γνωστό από οστά, κυρίως των ποδιών, αλλά και ορισμένων τμημάτων κρανίων και της σπονδυλικής στήλης, που βρέθηκαν σε διάφορες περιοχές της επαρχίας Σάντα Κρους.

Ο Βροντόρνις ήταν το δεύτερο ψηλότερο πουλί του τρόμου, με ύψος που έφτανε τα 2,8 μέτρα, και το μεγαλύτερο σε μάζα που έφτανε τα 350-400 κιλά σε βάρος, κάνοντάς τον το τρίτο μεγαλύτερο πτηνό στην ιστορία σύμφωνα με τις τρέχουσες γνώσεις (μετά από το *[[Aepyornis maximus]]* και τον *[[Δρομόρνις|Dromornis stirtoni]]*), και το μεγαλύτερο άπτερο αρπακτικό του χρόνου και του τόπου του.

Λόγω του όγκου του, κατά πάσα πιθανότητα είχε ένα τρόπο ζωής ανάμεσα σε ένα ενεδρεύον αρπακτικό και ένα που ενεργά κυνηγούσε θήραμα, ορμώντας πάνω στο τελευταίο από μια κρυψώνα και ανατρέποντάς το από την τεράστια δύναμη της επίθεσης, μετά από μια σύντομη καταδίωξη. Στην επιτιθέμενη λεία (αλλά ίσως όχι απαραίτητα σε αμυντική θέση, καθώς ήταν υπερβολικά αργοκίνητα) είναι πιο πιθανό ο Βροντόρνις να ήταν το κυρίαρχο σαρκοφάγο του Μειόκαινου της Παταγονίας, έχοντας την ικανότητα να σκοτώσει ακόμη και μεγάλα ζώα όπως ο ελέφαντας-όπως το *Αστραποθήριο (Astrapotherium)* και στον αρπακτικό ρόλο είναι στο ίδιο επίπεδο με μία αγέλη θυλακόσμιλων. Συνυπήρχε με κάποια ελαφρώς μικρότερα και πιο ενεργά πουλιά του τρόμου όπως ο Φορόραχος, αλλά προφανώς εξαφανίστηκαν πριν από την εμφάνιση του τεράστιου *Αργεντάβις (Argentavis)*, του μεγαλύτερου πουλιού που πέταξε ποτέ.

## Παραπομπές


Κατηγορία:Προϊστορικά ζώα
Τζουζέπε Σινιόρι

O **Τζουζέπε «Μπέπε» Σινιόρι** (), (γενν. 17 Φεβρουαρίου 1968, στο Aλτζάνο Λομπάρντο του Μπέργκαμο) είναι παλαίμαχος διεθνής Ιταλός ποδοσφαιριστής.

## Εξωτερικοί σύνδεσμοι
* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ιταλοί ποδοσφαιριστές στο εξωτερικό
Κατάλογος έργων του Hessisches Landesmuseum

Η σελίδα αυτή περιέχει εικονογραφημένο κατάλογο έργων του Hessisches Landesmuseum του Ντάρμστατ.

Κατηγορία:Κατάλογοι έργων τέχνης ανά μουσείο
Tommotia

μικρογραφία|''Tommotia admiranda''
Το ***Tommotia*** είναι ένα μικρό οστρακώδης απολίθωμα από την Πρώιμη Κάμβρια περίοδο. Αρχικά, αναγνωρίστηκε μόνο ένα κωνικό κέλυφος, το οποίο αρχικά θεωρείτο ότι αποτελεί τμήμα ενός πρώιμου κεφαλόποδου, είτε ενός καλαμαριού-όπως πλοκάμι είτε ενός σαλιγκαριού-όπως πόδια. Πιο πρόσφατη έρευνα έδειξε ότι ο κώνος δεν είναι απομεινάρια ενός πλήρους ζώου, αλλά ένα sclerite ενός μεγαλύτερου ζώου με μαλακό σώμα που θα έμοιαζε με έναν χιτώνα ή ένα θαλάσσιο ποντίκι. Τα απολιθώματα του ονομάζονται *Camanella* και μπορεί να είναι ένας άλλος τύπος sclerite από το ίδιο ζώο.

## Παραπομπές

αριστερά|μικρογραφία|178x178εσ|Το ''Tommotia'' λανθασμένα ανακατασκευάστηκε ως κεφαλόποδο

## Εξωτερικοί σύνδεσμοι
* The Tommotian Age of the Early Cambrian Epoch

Κατηγορία:Προϊστορικά ζώα
Κατάλογος μεγαλύτερων βιβλιοθηκών

Οι μεγαλύτερες σύγχρονες βιβλιοθήκες διεθνώς είναι όπως παρακάτω. Στα συνολικά τεκμήρια τους προσμετρώνται βιβλία, περιοδικά, χειρόγραφα, φωτογραφίες, χάρτες και επιστολικά δελτάρια. 

## Παραπομπές


Κατηγορία:Βιβλιοθήκες
Κατηγορία:Κατάλογοι
Χουιλόνγκ (κομητεία Ζονγκτζιάνγκ)

: *Δεν πρέπει να συγχέεται με την πόλη της [[Χουίλονγκ (κομητεία Ζονγκτζιάνγκ)|Χουίλονγκ]] *(κινέζικα: 回龙镇)* που βρίσκεται 42 χιλιόμετρα (συντεταγμένες 31° 01' 17" N 104° 46' 00" Ε) μακριά στην ίδια κομητεία.*
Το **Χουιλόνγκ **(απλοποιημένα Κινέζικα: 会龙, πινγίν: Huìlóng, παραδοσιακά Κινέζικα: 會龍, πινγίν: Huìlóng) είναι μια πόλη της επαρχίας Ζονγκτζιάνγκ στο κεντρο-ανατολικό μέρος της επαρχίας Σιτσουάν στηνΚίνα, που βρίσκεται 47 χιλιόμετρα (29 μίλια) από το διοικητικό κέντρο της κομητείας. Από το 2011 έχει μια κατοικημένη κοινότητα (社区) και 17 χωριά που βρίσκονται υπό τη διαχείρισή της. Το υψόμετρο είναι 394 μέτρα.

## Παραπομπές


Κατηγορία:Πόλεις της Κίνας
Ασκληπιάδης ο Σιδώνιος

Ο **Ασκληπιάδης ο Σιδώνιος** (1ος αιώνας π.Χ.), ήταν αρχαίος αθλητής με καταγωγή από τη Σιδώνα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 189ους (24 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι ολυμπιονίκες διαφόρων εθνικοτήτων
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (1ος αιώνας π.Χ.)
Παμμένης ο Μαγνήσιος

Ο **Παμμένης ο Μαγνήσιος** (1ος αιώνας μ.Χ.) ήταν αρχαίος Έλληνας αθλητής με καταγωγή από τη Μαγνησία του Μαιάνδρου, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 196ους ολυμπιακούς αγώνες της αρχαιότητας (5 μ.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Μαγνησία του Μαιάνδρου
Κατηγορία:Αρχαίοι ολυμπιονίκες (1ος αιώνας)
Κωνσταντίνος Γκελαούζος

Ο **Κωνσταντίνος Γκελαούζος** είναι Έλληνας αθλητής στίβου μεγάλων αποστάσεων. Γεννήθηκε στην Άμφισσα στις 21 Νοεμβρίου 1990.

Στις 6 Δεκεμβρίου 2020, στον Διεθνή Μαραθώνιο της Βαλένθια, πέτυχε τον 6ο καλύτερο χρόνο όλων των εποχών στην Ελλάδα, με χρόνο 2:14:44. Στις 14 Νοεμβρίου 2021 και με χρόνο 2:16:49, πέτυχε την καλύτερη επίδοση όλων των εποχών που έχει γίνει από Έλληνα δρομέα στην κλασική διαδρομή του Μαραθωνίου της Αθήνας. Στις 25 Σεπτεμβρίου 2022 σημείωσε εκ νέου ατομικό ρεκόρ στον Μαραθώνιο του Βερολίνου, ανεβαίνοντας στην πέμπτη θέση όλων των εποχών στην Ελλάδα.

Στις 2 Δεκεμβρίου 2022 βρέθηκε θετικός σε έλεγχο ντόπινγκ κοντρόλ κατά τη διάρκεια της προετοιμασίας του στο υψόμετρο της Ιταλίας. Στις 26/1/2026 αθωώθηκε από τα ελληνικά δικαστήρια, ενώ ο ίδιος προανήγγειλε νομικές ενέργειες για αποκατάσταση του ονόματός του. 

## Διακρίσεις
* **[[Πανελλήνιο πρωτάθλημα στίβου ανδρών|Πανελλήνιο πρωτάθλημα στίβου Ανδρών]]**:
** 9 χρυσά μετάλλια: 2012 *(5.000μ.)*, 2013 *(5.000μ.)*, 2016, 2018 *(Ημιμαραθώνιος)*, 2017 *(5.000μ.)*, 2017 *(Μαραθώνιος)*, 2018 *(Μαραθώνιος)*, 2019 *(Μαραθώνιος)*, 2021 *(Μαραθώνιος)*
** 1 αργυρό μετάλλιο: 2011 *(1.500μ.)*, 2022 *(Μαραθώνιος)*
** 2 χάλκινα μετάλλια: 2013 *(10.000μ.)*, 2015 *(10.000μ.)*
* **[[Πανελλήνιο πρωτάθλημα ανώμαλου δρόμου ανδρών|Πανελλήνιο πρωτάθλημα ανώμαλου δρόμου Ανδρών ''(10.000μ.)'']]**:
** 3 χρυσά μετάλλια: 2014, 2018, 2021
* **[[Πανελλήνιο πρωτάθλημα κλειστού στίβου ανδρών|Πανελλήνιο πρωτάθλημα κλειστού στίβου Ανδρών ''(3.000μ.)'']]**:
** 2 χρυσά μετάλλια: 2013, 2014
* **Πανελλήνιο πρωτάθλημα ανώμαλου δρόμου Παίδων ''(4.000μ.)***:
** 1 χρυσό μετάλλιο: [[Πανελλήνιο πρωτάθλημα ανώμαλου δρόμου ανδρών 2007#Πρωταθλήματα μικρών ηλικιών|2007]]
* *'Πανελλήνιο πρωτάθλημα ανώμαλου δρόμου Παμπαίδων *(3.000μ.)*''':
** 2 χρυσά μετάλλια: 2004, 2005

## Ατομικά ρεκόρ (Ανοιχτός στίβος)

## Ατομικά ρεκόρ (Κλειστός στίβος)

## Εξωτερικοί σύνδεσμοι
* Τρίτος στον Αυθεντικό Μαραθώνιο ο Κώστας Γκελαούζος (11- 2019)
* Κώστας Γκελαούζος: Έγινε ο δεύτερος Έλληνας όλων των εποχών στην Αυθεντική διαδρομή του Μαραθωνίου

## Παραπομπές


## Πηγές
* Konstantinos GELAOUZOS - Profile - World Athletics

Κατηγορία:Έλληνες αθλητές δρόμων μεγάλων αποστάσεων
Κατηγορία:Αθλητές στίβου ΠΑΟ
Κατηγορία:Έλληνες μαραθωνοδρόμοι
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατάλογος έργων του Museo del Settecento Veneziano

Η σελίδα αυτή περιέχει εικονογραφημένο κατάλογο έργων του Museo del Settecento Veneziano (Μουσείο του Βενετσιάνικου 18ου αιώνα) της Βενετίας.

## Τοιχογραφίες του Τζανμπαττίστα Τιέπολο
Ο πανευρωπαϊκής δραστηριότητος και φήμης Ιταλός ζωγράφος Τζανμπαττίστα Τιέπολο διακόσμησε με νωπογραφίες την Αίθουσα
της Γαμήλιας Αλληγορίας στην Ca' Rezzonico, το ανάκτορο της οικογένειας Ρετσόνικο στο Canal Grande, το οποίο στεγάζει σήμερα 
τα εκθέματα του μουσείου. Το έργο εκτελέστηκε κατά διαστήματα μεταξύ 1730 και 1758.

## Τοιχογραφίες του [[Τζοβάννι Ντομένικο Τιέπολο]] από την Villa di Zianigo
Γιος του Τζανμπαττίστα, ο Giovanni Domenico Tiepolo κληρονόμησε την Villa di Zianigo, στο ηπειρωτικό έδαφος της Βενετίας, και την  διακόσμησε με τοιχογραφίες για προσωπική του ευχαρίστηση. Το έργο εκτελέστηκε μεταξύ των ετών 1759-1797. Τον 20ο αιώνα οι περισσότερες τοιχογραφίες αποκολλήθηκαν και μεταφέρθηκαν στο μουσείο.
 

## Άλλα έργα

Κατηγορία:Κατάλογοι έργων τέχνης ανά μουσείο
Αντέμε Κούνεο

Ο **Αντέμε Κούνεο** είναι αθλητής στίβου μεσαίων και μεγάλων αποστάσεων.

Γεννήθηκε στις 24 Μαΐου του 1998 κοντά στη λίμνη Τάνα της βορειοδυτικής Αιθιοπίας. Τον Ιούλιο του 2007 υιοθετήθηκε μαζί με τον αδερφό του και τη μικρότερη αδερφή του από μια οικογένεια στο Βιτζεβάνο, πόλη στην επαρχία της Παβία της Ιταλίας, όπου και μετακόμισε. Αρχικά ασχολήθηκε με την καλαθοσφαίριση, αλλά σύντομα άρχισε να ασχολείται με το στίβο, χάρις στην επιτυχία που είχε στη διοργάνωση *Trofeo Pensa*, έναν τοπικό αγώνα ανωμάλου δρόμου που απευθύνεται σε μαθητές. Από το 2012 αφοσιώθηκε στο τρέξιμο, υπό την καθοδήγηση του προπονητή Τσάρλι Ντε Αντόνι και τον Οκτώβριο του 2016 έκανε το ντεμπούτο του με τη μπλε εμφάνιση της εθνικής ομάδας στίβου της Ιταλίας σε διοργάνωση στη Ρεν της Γαλλίας. Έπειτα μετακόμισε στην Αθήνα, φοιτώντας σε Ιταλικό σχολείο της πρωτεύουσας, με σκοπό να προπονείται υπό την καθοδήγηση του προπονητή και υπεύθυνου ακαδημιών του Παναθηναϊκού, Παναγιώτη Παπούλια.

Στις 13 Νοεμβρίου 2016, στον 34ο Αυθεντικό Μαραθώνιο της Αθήνας και στο αγώνισμα των 5000 μέτρων, τερμάτισε στη δεύτερη θέση με επίδοση 00:15:08.

## Παραπομπές


Κατηγορία:Αθλητές στίβου ΠΑΟ
Ιγνάτιος Μωυσής Α΄ Νταούντ

Ο **Ιγνάτιος Μωυσής Α΄ Νταούντ** ή και **Μούσα Νταούντ** (Συριακά: **ܐܝܓܢܐܛܝܘܣ ܡܘܫܐ ܩܕܡܝܐ ܕܐܘܕ**, λατινικά: *Ignatius Moses I Daoud,* 18 Σεπτεμβρίου 1930 - 7 Απριλίου 2012*)* ήταν από τις 13 Οκτωβρίου 1998 ως τις 8 Ιανουαρίου 2001 ο πατριάρχης Αντιοχείας και πάσης Ανατολής των Σύρων.

Γεννήθηκε στις 28 Ιουνίου 1930 και χειροτονήθηκε ιερέας το 1954.

Εκλέχθηκε στον θρόνο της Εκκλησίας Καθολικών Σύρων στις 13 Οκτωβρίου 1998 , έπειτα από παραίτηση του προκατόχου του Ιγνάτιος Αντόνιο Β΄ Χάγιεκ.

Το 2000 ονομάστηκε από τον Πάπα Ιωάννη Παύλο Β΄, «επιμελητής», στην Επιτροπή Καρδιναλίων για τις Ανατολικές Εκκλησίες. Το 2001 ονομάστηκε καρδινάλιος.

## Πηγές

* Catholic Hierarchy

Νταούντ, Ιγνάτιος Μωυσής Α΄
Νταούντ, Ιγνάτιος Μωυσής Α΄
Νταούντ, Ιγνάτιος Μωυσής Α΄
Νταούντ, Ιγνάτιος Μωυσής Α΄
Νταούντ, Ιγνάτιος Μωυσής Α΄
Κατάλογος έργων του Niedersächsisches Landesmuseum

Η σελίδα αυτή περιέχει εικονογραφημένο κατάλογο έργων του Niedersächsisches Landesmuseum του Αννοβέρου.

## Γερμανοί ζωγράφοι

## Ζωγράφοι άλλων χωρών

Κατηγορία:Κατάλογοι έργων τέχνης ανά μουσείο
Κατηγορία:Αννόβερο
Καλλιφώνιο όρος

Το **Καλλιφώνιο** είναι βουνό στην ενδοχώρα της βόρειας Πελοποννήσου και στην πρώην Επαρχία Καλαβρύτων που αποτελεί τμήμα-προέκταση του Ερύμανθου. 

Η υψηλότερη κορυφή του και συνάμα ο κεντρικός όγκος του βρίσκεται μεταξύ των χωριών Λεχούρι και Άνω Βλασία του Δήμου Καλαβρύτων και φτάνει το υψόμετρο των 1.996 μέτρων. Στις νοτιοανατολικές παρυφές του βρίσκεται και το ομώνυμο χωριό, το οποίο, ωστόσο, ήταν παλαιότερα γνωστό ως «Σαβάνι». Όπως και ο Ερύμανθος, στο μεγαλύτερο μέρος του καλύπτεται από δάση ελάτων, δρυών και πρίνων.

## Λοιπά στοιχεία
Σύγχρονοι μελετητές βασιζόμενοι στις πληροφορίες που δίνουν αρχαίοι συγγραφείς ταυτίζουν το Καλλιφώνι με το αρχαίο αρκαδικό βουνό Λαμπεία. Ο Παυσανίας αναφέρει ότι η Λαμπεία ήταν ιερό όρος του Πάνα και ότι από εκεί πήγαζε ο ποταμός Ερύμανθος. Σύμφωνα με τη μυθολογία στο όρος αυτό συνέλαβε ο Ηρακλής τον Ερυμάνθιο κάπρο, κατά τον τρίτο άθλο του.

## Παραπομπές


## Πηγές

* 
* 
* 

Κατηγορία:Βουνά της Αχαΐας
Κατηγορία:Δήμος Καλαβρύτων
Ιλανλί

Το **Ιλανλί**, επίσης γνωστό ως **Ιλλκεντίκ**, **Ιλικεκότσκ**, και **Ιλικεγιού**, είναι χωριό στην επαρχία Γκομπουστάν του βορειοανατολικού Αζερμπαϊτζάν. Το χωριό αποτελεί μέρος του δήμου Σιχζαχιρλί.

## Παραπομπές


## Εξωτερικοί Σύνδεσμοι
* 

Κατηγορία:Κατοικημένες περιοχές στην Επαρχία Γκομπουστάν
Κοκκινορράχη Αρκαδίας

Η **Κοκκινορράχη** είναι ορεινό χωριό του πρώην Δήμου Ηραίας και του τέως Δήμου Γορτυνίας, της Δημοτικής Ενότητας Ηραίας του Νομού Αρκαδίας. 

## Γενικά στοιχεία
Η Κοκκινοράχη είναι χτισμένη στους τελευταίους ορεινούς όγκους του Μαινάλου σε υψόμετρο 630 μέτρων από την επιφάνεια της θάλασσας, πάνω από το φαράγγι της Γκούρας σε καταπράσινη τοποθεσία με πολύ πυκνή βλάστηση και θέα τόσο στο φαράγγι όσο και στα υπόλοιπα βουνά της Ηραίας. Απέχει 22 χιλιόμετρα από την Δημητσάνα και 65 χιλιόμετρα από την Τρίπολη. 

Το χωριό αναφέρεται επίσημα μετά την απελευθέρωση το 1835 με την ονομασία Μπούγα στο ΦΕΚ 16Α - 24/05/1835  να προσαρτάται στον τότε δήμο Λυκουρίας. Το 1927 με το ΦΕΚ 179Α - 30/08/1927 μετονομάστηκε σε Κοκκινοράχη. Σύμφωνα με το σχέδιο Καλλικράτης  αποτελεί  την τοπική κοινότητα Κοκκινορράχης που υπάγεται στην δημοτική ενότητα Τροπαίων του Δήμου Τρίπολης και σύμφωνα με την την απογραφή του 2011 απογράφονται 21 κάτοικοι.

## Εξωτερικοί σύνδεσμοι
* Η Καστροσπηλιά Γιαννακούλη στο φαράγγι της Γκούρας από τον Καστρολόγο
* Φωτογραφίες από: Κοκκινοράχη-Φαράγγι Γκούρας-Π.Τουθόα στον ιστότοπο https://fr.wikiloc.com/

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Σιχζαχιρλί

Το **Σιχζαχιρλί **(επίσης, **Σιχ-Ζαγκερλί**, **Σιχ-Ζαγκιρλί**, **Σιχζαϊρλί**, και **Συχζαϋρλί**) αποτελεί χωριό και δήμο στην επαρχία Γκομπουστάν του βορειοανατολικού Αζερμπαϊτζάν. Έχει πληθυσμό 1,589 κατοίκων. Ο δήμος αποτελείται από τα χωριά Σιχζαχιρλί, Τσεϊρανκετσκμέζ και Ιλανλί.

## Παραπομπές


## Εξωτερικοί Σύνδεσμοι
* 

Κατηγορία:Κατοικημένες περιοχές στην Επαρχία Γκομπουστάν
Ρον Φρίμαν

Ο **Ρον Φρίμαν** (*Ronald John "Ron" Freeman III*, 12 Ιουνίου 1947) είναι Αμερικανός πρώην αθλητής.

Μαζί με τους Βίνσεντ Μάθιους, Λάρι Τζέιμς και Λι Έβανς, ήταν μέλος της ομάδας των Η.Π.Α. που στις 20 Οκτωβρίου του 1968 κατέρριψε στην Πόλη του Μεξικού το παγκόσμιο ρεκόρ στα 4x400 μέτρα σκυταλοδρομία με χρόνο 2.56.16. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί Ολυμπιονίκες
Γοργόνες (τηλεοπτική σειρά)

***Γοργόνες*** είναι ο τίτλος μιας κωμειδυλλιακής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2007–2008. Το σενάριο της σειράς υπέγραψαν η Κατερίνα Γιαννάκου με τη Κατερίνα Κουγιουμτζή και τον Στέφανο Ντρέκο, ενώ τη σκηνοθεσία ανέλαβε ο Αντώνης Αγγελόπουλος. Τη πρωτότυπη μουσική των τίτλων συνέθεσε ο Γιώργος Παπαχρηστούδης, ενώ αργότερα το κομμάτι κυκλοφόρησε με στίχους που ερμήνευσε η Φωτεινή Δάρρα. Η σειρά έκανε επιτυχία λόγω του πρωτότυπου κόνσεπτ (σκηνικά & εφέ) και προβλήθηκε σε επανάληψη αρκετές φορές από τον σταθμό.

## Επισκόπηση σειράς

## Πλοκή

Η Ιόλη είναι μια ρομαντική και ευαίσθητη γοργόνα που ζει στο υποβρύχιο σπίτι της κάπου στον Αμβρακικό κόλπο ανάμεσα σε καλαμάρια, λυθρίνια, κουτσομούρες, φώκιες και άλλα πλάσματα της θάλασσας. Μαζί της ζει η μικρή της αδερφή Καλλιρρόη, η οποία έχει ένα και μοναδικό πόθο: να ξεπαρθενευτεί.

Σύμφωνα με τον «νόμο του βυθού» κάτι τέτοιο δεν μπορεί να συμβεί, αν πρώτα δεν αποκατασταθεί η μεγάλη αδερφή. Η Ιόλη όμως, παρά τα παρακάλια και τα προξενιά, αρνείται να παντρευτεί τον φεουδάρχη του βυθού φαλαινο-καρχαρία Όρκα, και ο λόγος είναι ο ανέφικτος έρωτας της για έναν άνθρωπο. Τον φτωχό -πλην- τίμιο, ορφανό ψαρά Κωσταντή. Η Ιόλη καταφέρνει με ένα μαγικό ξόρκι να βγάλει πόδια κανονικά (αντί για ουρά) και να βγει στη ξηρά. Και συγκεκριμένα, στο γραφικό παραθαλάσσιο χωριουδάκι που ζει ο Κωνσταντής. Μαζί της έρχεται και η Καλλιρρόη, που ψυλλιάστηκε ότι η στεριά είναι φίσκα στις προγαμιαίες σχέσεις.

Θα κατακτήσει η Ιόλη την καρδιά του Κωσταντή; Ή θα καταφέρει ο Όρκας, που κινεί λυτούς και δεμένους, να την φέρει πίσω; Θα προλάβει να ξεπαρθενευτεί η Καλλιρρόη πριν ξαναφυτρώσει η ουρά της; Και τι ρόλο παίζουν σε όλα αυτά η μοχθηρή μητέρα του Όρκα Ορκαλία, η μυστηριώδης Μεγαλογοργόνα, ο έμπιστος δικηγόρος της και η λιμενάρχης του νησιού;

## Cast

### Πρωταγωνιστές

* Λίνα Σακκά ως Ιόλη
* Αγγελική Λάμπρη ως Καλλιρόη
* Γιώργος Σεϊταρίδης ως Κωνσταντής
* Αντώνης Λουδάρος ως Όρκας
* Χριστίνα Τσάφου ως Ορκαλία
* Νίκος Νικολάου ως καπετάν Νικόλας
* Πάνος Σκουρολιάκος ως μπάρμπα Μπούνης

### Συμπρωταγωνιστές

* Μαρία Αντουλινάκη ως Χαρίκλεια
* Μπέτυ Νικολέση ως Λέλα
* Ευριπίδης Λασκαρίδης ως Αγάπιος
* Άντρια Ζένιου ως Λενιώ

### Guest stars

* Έλενα Ναθαναήλ ως Μάγια Χούβερ
* Γιώργος Κοτανίδης ως Κεχαγιάς
* Φωτεινή Μπαξεβάνη ως λιμενάρχης Παπαπά
* Τζένη Μπότση ως Τασία
* Μαρία Σολωμού ως γοργόνα Λατίπα

## Επεισόδια

* Προβαλλόταν κάθε Δευτέρα στις 21:00.
* Δεν προβλήθηκε επεισόδιο στις 19/5/2008 λόγω μετάδοσης ποδοσφαιρικού αγώνα.
* Το 17ο επεισόδιο είναι αφιερωμένο στην Έλενα Ναθαναήλ, η οποία απεβίωσε την επόμενη ημέρα της προβολής του προηγούμενου επεισοδίου.

## Παραπομπές


## Εξωτερικοί σύνδεσμοι
* 

Γοργόνες
Κατηγορία:Ελληνικές κωμικές τηλεοπτικές σειρές